Incidentul postat acum câteva săptămâni aici are urmări grave.

În dimineața zilei de 4 iunie 2016, în jurul orei 04:15, același vecin care tăiase cauciucurile mai multor mașini din zona străzii Zorilor din Brașov, Teiu Mihai, ne-a distrus mașina, după ce la miezul nopții stropise ușa apartamentului părinților mei cu benzină. Chiar înainte să coboare la autoturism dăduse cu picioarele în ușa apartamentului nostru, tata a încercat să-l prindă, individul l-a bruscat iar tata a alunecat și și-a dizlocat umărul și a suferit o fractură în zona palmei.

După ce ne-a distrus mașina, Teiu Mihai a fugit. Poliția a venit la scurt timp după care am ajuns și eu. A venit și SMURD-ul, l-a dus pe tata la spital și în tot acest timp eu, jandarmii și poliția l-am căutat pe individ. În cele din urmă acesta a fost găsit, dus la Secția 4 de Poliție Brașov iar după 24 de ore a fost eliberat.

Între timp noi am umblat ba la Poliție, ba la asigurări, ba la service, ba la spital, la medici, la Medicina Legală, la Parchet, la Judecătorie. Pe scurt, ne-am distrus timpul liber. Tatăl meu trebuie să stea o lună cu mâna imobilizată iar în tot acest timp individul este liber și se plimbă pe străzi. Mare atenție la el! Evitați-l! Se pare că se răzbună pentru faptul că l-am reclamat atunci,